Държавен вестник, бр. 14, 2000 г., стр. 37

Б Р О Й 14
Д Ъ Р Ж А В Е Н   В Е С Т Н И К
С Т Р .  3 7
Член 26
Процедура по взаимно споразумение
1. Когато едно лице счете, че действията на
едната или на двете договарящи държави водят
или ще доведат за него до данъчно облагане,
несъответстващо на разпоредбите на тази спо-
годба, то може, независимо от средствата за
защита в националните законодателства на тези
държави, да представи своето възражение пред
компетентния орган на договарящата държава,
на която е местно лице, или ако случаят му е
във връзка с ал. 1 на чл. 25, пред този орган на
договарящата държава, на която е гражданин.
Възражението трябва да бъде предоставено в
срок от три години от първото уведомяване за
действието, водещо до данъчно облагане, несъ-
ответстващо на разпоредбите на спогодбата.
2. Компетентният орган, ако счете, че възра-
жението е основателно, и ако не е в състояние да
достигне сам до удовлетворително разрешение,
ще положи усилия да реши случая посредством
взаимно споразумение с компетентния орган на
другата договаряща държава с оглед да се избег-
не данъчно облагане, което не е в съответствие
със спогодбата. Всяко постигнато споразумение
ще се прилага независимо от давностните сроко-
ве, предвидени в националните законодателства
на договарящите държави.
3. Компетентните органи на договарящите
държави ще полагат усилия да разрешават пос-
редством взаимно споразумение всички затруд-
нения или съмнения, възникващи във връзка с
тълкуването или прилагането на спогодбата. Те
могат също така да се консултират взаимно за
отстраняване на двойното данъчно облагане за
случаи, непредвидени в тази спогодба.
4. Компетентните органи на договарящите
държави могат да контактуват пряко помежду
си, включително чрез съвместни комисии, със-
тоящи се от техни представители за целите на
постигане на споразумение по смисъла на пред-
ходните алинеи.
Член 27
Размяна на информация
1. Компетентните органи на договарящите
държави ще си разменят информация, каквато
е необходима за прилагане на разпоредбите на
тази спогодба или на националните законода-
телства на договарящите държави във връзка с
данъците, за които се прилага спогодбата, до-
колкото предвиденото в тях данъчно облагане
не противоречи на спогодбата. Всяка информа-
ция, получена от договаряща държава, се счита
за поверителна, също както информацията,
получена съобразно националното законодател-
ство на тази държава, и ще се предоставя само
на лица или органи (включително съдебни и
административни органи), занимаващи се с
определянето или събирането, принудително-
то изпълнение или наказателното преследва-
не, или за решаването на жалби във връзка с
данъците, обхванати от спогодбата. Такива лица
или органи ще ползват информацията само за
такива цели. Те могат да предоставят информа-
цията в съдебни процеси или при постановява-
не на съдебни решения.
2. Разпоредбите на ал. 1 в никакъв случай
няма да се разглеждат като налагащи на една
от договарящите държави задължението:
а) да предприема административни мерки,
отклоняващи се от законите и административ-
ната практика на тази или другата договаряща
държава;
б) да предоставя информация, която не може
да се получи съгласно законодателството или
нормалната административна процедура в тази
или в другата договаряща държава;
в) да предоставя информация, която би раз-
крила каквато и да е търговска, стопанска,
промишлена или професионална тайна или
търговска процедура, или информация, чието
разкриване би противоречало на обществения
ред (ordre public).
Член 28
Членове на дипломатически представителст-
ва и консулски служби
Нищо в тази спогодба не засяга данъчните
привилегии на членовете на дипломатическите
представителства и консулските служби съглас-
но нормите на международното право или съоб-
разно разпоредбите на специални споразумения.
Г л а в а  V I I
ЗАКЛЮЧИТЕЛНИ РАЗПОРЕДБИ
Член 29
Влизане в сила
1. Тази спогодба подлежи на ратификация.
Договарящите държави се уведомяват писмено
една друга, че съответните конституционни
изисквания за влизане в сила на тази спогодба
са изпълнени.
2. Спогодбата влиза в сила от датата на пос-
ледното писмено уведомление по ал. 1 и нейни-
те разпоредби се прилагат:
а) по отношение на данъците, удържани при
източника, за доходите, получени на или след
първи януари на календарната година, следва-
ща годината, в която спогодбата влиза в сила;
б) по отношение на другите данъци върху
доходите или данъците върху имуществото, за
данъците, налагани за всяка данъчна година,
започваща на или след първи януари на кален-
дарната година, следваща годината, в която
спогодбата влиза в сила.
Член 30
Прекратяване на действието
Тази спогодба остава в сила докато не бъде
прекратена от една от договарящите държави.
Всяка договаряща държава може да прекрати
действието на спогодбата по дипломатически
път чрез писмено съобщение за прекратяване-
то, най-малко шест месеца преди края на всяка
календарна година, след изтичането на период